**Әлеуметтік жобаны және (немесе) әлеуметтік бағдарламаны**

**іске асыру қорытындылары бойынша қорытынды есеп**

**Үкіметтік емес ұйымның толық атауы:** «7 жұрт» ҚБ

**Әлеуметтік жобаның атауы:** Жас мамандарды жобаларды басқаруға үйрету

**1. Сандық көрсеткіштерді келтіре отырып, әлеуметтік жобаның, әлеуметтік бағдарламаның барлық іс-шаралары бойынша жалпы ақпарат (іс-шараның күні, орны, тақырыбы мен нысаны, қатысушылар саны, жоспарланған іс-шаралардың орындалуының толықтығы):**

«7 жұрт» қоғамдық бірлестігіне грант аясында 1 жоба жетекшісі, 1 есепші, 1 қоғаммен байланыс жөніндегі маман тартылды. Грантты іске асыру уақыты 8 айға созылды.

**«Жас маман» жобасы келесі қадамдар бойынша іске асырылды.**

**Бірінші - Жобаның іске асырылуын ақпараттық жария етуді қамтамасыз ету. Білім беру саласындағы жас мамандар кеңесінің жұмысын жандандыру.**

29 тамыз күні жобаның іске асырылуын ақпараттық жариялау мақсатында Маңғыстау облысына қарасты барлық БАҚ құралдарына грант туралы ақпарат жарияланды. Шараға 4 сайт, 4 белгілі әлеуметтік желі парақшасы, 10 журналист, 1 өңірлік радио ат салысты. Сұхбат саны – 4. Одан бөлек 7 жұрт қоғамдық бірлестігінің инста және фейсбук парақшаларына да ақпарат шығарылды.

21 қараша күні «Yessenov university» Атриумда ТЕД форматта кездесу өтті. Кездесуге Yessenov University-нің академиялық жұмыс жөніндегі вице-президенті, э.ғ.к., РФ компьютерлік ғылымдар академиясының корреспондент-мүшесі Қайырбек Макулов қатысты. Кездесу барысында өзінің еңбек жолындағы жетістіктері мен тәжірибесі, университет қабырғасында жұмыс істеудің ерекшелігі мен жауапкершілігі айтылды.

Жастар ресурстық орталығында «Алғашқы медициналық көмекті қалай көрсету керек?» тақырыбында 2 практикалық сабақ өтті. Кездесуге барлығы 100 маман қатысты. Маңғыстау облыстық шұғыл медициналық жәрдем станциясынан келген фельдшер Г.Базаева және И.Орашова жас мамандарға дәрігер келгенге дейінгі оқиға орнында зардап шеккен адамға көрсетілуі керек шаралар кешенін практика тұрғысында түсіндіріп берді. Жас мамандар сұрақ қою арқылы және арнайы манекенге алғашқы көмек беру әдісін жасау арқылы біліктіліктерін арттырды.

**Екінші - Білім беру саласындағы жас мамандарға арналған көп компонентті оқу моделін іске асыру. Әлеуетті жас басқарушыларға арналған тәжірибе алмасу шараларын қолға алу.**

Облыстық Білім беру басқармасымен бірлесе отыра «Жас басқарушылар» мектебіне қатысатын 100 жас маман тізімі жасақталды. «Жас басқарушылар» мектебінің алғашқы сабағы педагогикалық шеберлік академиясының төрағасы, Болашақ халықаралық бағдарламалар орталығының стипендиаты, PhD докторант С.Н.Ибраимовтың семинар-тренингі өтті. Тақырыбы: «Көшбасшы имиджі». Екінші сабақты «Samga Academy» тұлғалық дамыту орталығының директоры, сертификатталған коуч ICU, бизнес-тренер Б.К.Шайхиева өткізді. Тақырыбы: «Грант.Конкурс.Жоба». Оқытудың 3 күні қатысушылар ораторлық шеберлік бойынша білімін шыңдады. Оқытушы Н.Жантөрин атындағы музыкалық-драма театрының режиссері, «JasArt» жастар театрының директоры, ораторлық, актерлік курсының тәлімгері Ә.Исаева жүргізді.

16-17 қараша күндері жас мамандар жоба жасақтау және оның орындалуын басқару бойынша ментор, тренер, коуч Фатима Салқынбаеваның «Жобалық басқару» аты курсынан өтті. Оқыту барысында жоба, оның түрлері мен негіздері, жоба жазуда ескерілетін ережелер мен бағыт таңдаудағы өзектілігі айтылды. Жас мамандар 5 топқа бөлініп, өздерінің жобасын жасақтады. Оқытудың екінші күні мұғалімдер лектор, ментор, коуч Ерік Шыныбековтың «Қаржылық менеджмент» курсынан өтеді. Оқытуда қаржыны жинау, инвестицияға салу, қайта қаржыландыру, қайта құрылымдау жүйесі, несие және қарыз тақырыбы қозғалды. Оқытудың үшінші күні 3Б ш/а Маңғыстау Энергетикалық Колледжінде мұғалімдер «Жеке бренд. СММ» оқыту курсынан өтті. Тренер – ҚР Журналистер одағының мүшесі, PR маманы, медиатренер Алтынгүл Меңдіхан.Оқыту барысында медиасауат, әлеуметтік желідегі этика, кибербуллинг тақырыптары айтылды. Салтанатты шара барысында оқытуға қатысқан барлық жас маманға сертификат берілді. Ал белсенділігімен көзге түсіп, үздік атанған 10 жас маманға Маңғыстау облысы білім басқармасының басшысы Динара Жұмашеваның алғыс хаты табысталды.

Жас басқарушылар мектебі аясында 100 мұғалім Назарбаев зияткерлік мектебі және Есенов университетінің жұмысымен танысып, тәжірибе алмасты. Экскурсияны педагог куратор Майра Қуанышқызы мен 12 сынып оқушысы жүргізді. Мұғалімдер мектеппен танысып қана қоймай, өзге педагогтармен пікір алмасып, ата-ана мен оқушы/студент арасындағы байланыс сынды маңызды сұрақтарға жауап алды.

**Үшінші - Жас мамандарға арналған қоғамдық-мәдени, зияткерлік іс-шаралар ұйымдастыру.**

Маңғыстау Энергетикалық Колледжінде жас мамандардың білімі, ой-өрісі, логикасы және шешендік шеберлігі бағалау мақсатында Куиз зияткерлік ойыны ұйымдастырылды. Тартысты ойын 7 кезеңнен тұрды. Әр дұрыс жауапқа 1 ұпайдан берілді. 5 топқа бөлінген командаларға логикалық сұрақтар, тарих, әдебиет, спорт және т.б. да бағыттағы сұрақтар қойылды. 3 орынға «Марс» тобы, 2 орынға «Арпа ішіндегі бір бидай» командасы, 1 орынға «7 жүрт + 1» командасы ие болды. 15 қатысушыға алғыс хат берілді. Жеңімпаз командаларға алғыс хат пен естелік сыйлықтар табыс етілді.

**1) әлеуметтік жобаның, әлеуметтік бағдарламаның мақсатына қол жеткізу және алынған нәтижелер:** Білікті педагог мамандарды даярлауда халықаралық тәжірибені енгізу, жас мамандарды басқарудың заманауи технологияларына оқыту, басшы лауазымына орналасу талаптарына сәйкес келетін қажетті кәсіби құзыреттілігі, жеке-іскерлік қасиеттері және шығармашылық әлеуеті бар мамандардың резервін қалыптастыру. Өңірдегі 100 жас маманның өмірлік маңызы бар дағдылар бойынша құзыреттілігін арттыру

**2) мақсатқа жету (фактілерді сипаттау және мақсатқа жету туралы дәлелдерді көрсету):**

**Жоба алдына қойылған мақсат** – білікті педагог мамандарды даярлауда халықаралық тәжірибені енгізу, жас мамандарды басқарудың заманауи технологияларына оқыту, басшы лауазымына орналасу талаптарына сәйкес келетін қажетті кәсіби құзыреттілігі, жеке-іскерлік қасиеттері және шығармашылық әлеуеті бар мамандардың резервін қалыптастыру. Өңірдегі 100 жас маманның өмірлік маңызы бар дағдылар бойынша құзыреттілігін арттыру.

1. ғы сәуір бен қараша аралығында бұл мақсатқа қол жеткізілді, себебі:
* Жоба аясында **ең үлкен шара «**Жас басқарушылар» мектебі аясында 100 жас маманға 6 рет 7 тақырып бойынша тренинг өткізілді. Үздік сертификатталған 2 тренер және өңірлік 4 тренер шақыртылды. 100 қатысушыға арнайы таратпа материалдар, оқуды аяқтағандығы туралы сертификат табыс етілді. Бал нәтижесі бойынша үздік деп танылған 10 жас маманға Маңғыстау облысы білім басқармасының басшысы Динара Жұмашеваның алғыс хаты табысталды.
* 100 жас мұғалім Есенов университетіне, Назарбаев зияткерлік мектебіне тәжірибе алмасуға барды.
* 100 жас маманға ТЕД форматта Yessenov University-нің академиялық жұмыс жөніндегі вице-президенті, э.ғ.к., РФ компьютерлік ғылымдар академиясының корреспондент-мүшесі Қайырбек Макуловпен кездесу ұйымдастырылды.
* 7 кезеңнен тұратын Куиз зияткерлік ойыны ұйымдастырылды. 5 топқа бөлінген командаларға логикалық сұрақтар, тарих, әдебиет, спорт және т.б. да бағыттағы сұрақтар қойылды. 3 орынға «Марс» тобы, 2 орынға «Арпа ішіндегі бір бидай» командасы, 1 орынға «7 жүрт + 1» командасы ие болды. Жеңімпаз командаларға алғыс хат пен естелік сыйлықтар табыс етілді. Қатысушы жас мамандар саны – 50.
* Маңғыстау облыстық шұғыл медициналық жәрдем станция өкілдерімен, ТЖБ қызметкерлерімен 2 рет практикалық оқытулар өткізілді. Тартылған мамандар саны – 4.

Жас мамандарды ақпараттық насихаттау мақсатында «**Сәлем, Маңғыстау»** **LIVE бағдарламасына 2 мұғалім, Маңғыстау МЕДИА сайтына 6 материал, «Caspian Today» сайтына 3 материал, 7 жұрт қб инста және фб әлеуметтік желісіне 12 материал, Маңғыстау жастары сайтына 8 материал** шықты.

**3) жоспарланған нәтижелердің алынған нәтижелерге сәйкестігі, сондай-ақ жоспардан ауытқулардың негіздемесі, егер бар болса: ауытқулар анықталған жоқ.**

 **4) әлеуметтік жобаның, әлеуметтік бағдарламаның аяқталуы және/немесе іске асырылуы барысында болған әлеуметтік және басқа да өзгерістерді өлшеу**

«Жас басқарушылар» мектебі аясында 100 жас маман көп компонентті оқыту барысында жан-жақты білімдерін толықтырды. Назарбаев зияткерлік мектебі мен Есенов университетіне бару арқылы өзге педагогтармен тәжірибе алмасты. Үздік деп танылған 10 жас маманға Маңғыстау облысы білім басқармасының басшысы Динара Жұмашеваның алғыс хаты табысталды. «Сәлем Маңғыстау» Life бағдарламасына 2 мұғалім шақырту алды. Қаржылық менеджмент, көшбасшылық, жобалық басқару, жеке бренд, СММ, жоба жазу бойынша жас мамандар өз білімдерін арттырды. Болашақ 100 кадрлық резерв маман даярланды.

**2. Әлеуметтік жобаға, әлеуметтік бағдарламаға қатысушылар бөлінісінде статистикалық ақпарат:**

|  |
| --- |
| **Гендерлік көрсеткіш** |
| ***Жобаға қатысушылардың саны барлығы*** | ***Ерлер*** | ***Әйелдер*** |
| 133 | 49  | 84 |
| **Социальный статус по категориям** |
| Бүкіл жобаға қатысушылар саны  | Балалар (оның ішінде мүгедек балалар) | Жастар | Мемлекеттік қызметшілер | Бюджеттік ұйым жұмысшылары | Мүгедектер | Жасы үлкен адамдар (50 жастан және одан жоғары), оның ішінде: | Бүкіл жобаға қатысушылар саны  | *Оның ішнде*  |
| Жұмыссыздар | Қоғамдық ұйымдардың өкілдері | Бизнес-сектор өкілдері | Басқа санаттар |
| 133 | - | 121 | 2 | 10 | - | - | - | - | - | - | 133 |
| **Жас көрсеткіші:** |
| Жобаға қатысушылардың саны барлығы | 13-16 жас | 17-22 жас | 23-27 жас | 28-32 жас | 33-45 жас | 46-58 жас | 59 жас және жоғары |
| 133 | - | - | 121 | 8 | 4 | - | - |

**3. Жоба нәтижелері:**

**1) көрсетілген нысаналы топтар жобаны іске асыру барысында алған нақты нәтижелер (сандық көрсеткіштерді көрсете отырып, сапалық көрсеткіштерді сипаттай отырып):**

* «Жас басқарушылар» мектебі аясында 100 жас маманға 6 рет 7 тақырып бойынша тренинг өткізілді. Жобаға үздік сертификатталған 2 тренер және өңірлік 4 тренер тартылды. 100 қатысушыға арнайы таратпа материалдар, оқуды аяқтағандығы туралы сертификат табыс етілді. Бал нәтижесі бойынша үздік деп танылған 10 жас маманға Маңғыстау облысы білім басқармасының басшысы Динара Жұмашеваның алғыс хаты табысталды.
* 100 мұғалім Есенов университетіне, Назарбаев зияткерлік мектебіне тәжірибе алмасуға барды.
* 100 жас маманға ТЕД форматта Yessenov University-нің академиялық жұмыс жөніндегі вице-президенті, э.ғ.к., РФ компьютерлік ғылымдар академиясының корреспондент-мүшесі Қайырбек Макуловпен кездесу ұйымдастырылды.
* 7 кезеңнен тұратын Куиз зияткерлік ойыны ұйымдастырылды. 5 топқа бөлінген командаларға логикалық сұрақтар, тарих, әдебиет, спорт және т.б. да бағыттағы сұрақтар қойылды. 3 орынға «Марс» тобы, 2 орынға «Арпа ішіндегі бір бидай» командасы, 1 орынға «7 жүрт + 1» командасы ие болды. Жеңімпаз командаларға алғыс хат пен естелік сыйлықтар табыс етілді.
* Маңғыстау облыстық шұғыл медициналық жәрдем станция өкілдерімен, ТЖБ қызметкерлерімен 2 рет практикалық оқытулар өткізілді.
* 100 бенефициар еңбек нарығында сұранысқа ие құзыреттерге оқытылды.
* Жоба ұзақ мерзімді - бенефициарлар оқу барысында алған білімдерін өмірде және жұмыста қолданады*.*
* Бұл жоба аяқталғаннан кейін жалғасады, өйткені өзара іс-қимыл механизмі пысықталып, жұмыс алгоритмдері ұсынылған.